CELEX: 62021TN0630
Language: ro
Date: 2021-09-29 00:00:00
Title: Cauza T-630/21: Acțiune introdusă la 29 septembrie 2021 – Çolakoğlu Metalurji și Çolakoğlu Dış Ticaret/Comisia

22.11.2021   
            
            
               RO
            
            
               Jurnalul Oficial al Uniunii Europene
            
            
               C 471/60
            
         
      Acțiune introdusă la 29 septembrie 2021 – Çolakoğlu Metalurji și Çolakoğlu Dış Ticaret/Comisia
      (Cauza T-630/21)
      (2021/C 471/85)
      Limba de procedură: engleza
      
         Părțile
      
      
         Reclamante: Çolakoğlu Metalurji AŞ (Istanbul, Turcia), Çolakoğlu Dış Ticaret AŞ (Istanbul) (reprezentanți J. Cornelis și F. Graafsma, avocați)
      
         Pârâtă: Comisia Europeană
      
         Concluziile
      
      Reclamantele solicită Tribunalului:
      
                  —
               
               
                  anularea Regulamentului de punere în aplicare (UE) 2021/1100 al Comisiei din 5 iulie 2021 de instituire a unei taxe antidumping definitive și de colectare definitivă a taxei provizorii impuse importurilor de anumite produse plate laminate la cald din fier, din oțel nealiat sau din alte oțeluri aliate, originare din Turcia (JO 2021, L 238, p. 32) și
               
            
                  —
               
               
                  obligarea Comisiei Europene la plata cheltuielilor de judecată efectuate de reclamante.
               
            
         Motivele și principalele argumente
      
      În susținerea acțiunii, reclamantele invocă patru motive.
      
                  1.
               
               
                  Primul motiv, întemeiat pe încălcarea articolului 2 alineatul (10) litera (i) din Regulamentul (UE) 2016/1036 al Parlamentului European și al Consiliului (1) prin operarea unei ajustări pe baza unui comision (fictiv) la prețul de export și, mai precis:
                  
                              —
                           
                           
                              încălcarea articolului 2 alineatul (10) litera (i) din Regulamentul (UE) 2016/1036 în măsura în care ajustarea operată pentru comisioane depășește comisionul plătit efectiv către Çolakoğlu Dış Ticaret AŞ;
                           
                        
                              —
                           
                           
                              încălcarea articolului 2 alineatul (10) litera (i) din Regulamentul (UE) 2016/1036 întrucât Çolakoğlu Dış Ticaret AŞ nu primește un adaos comercial și
                           
                        
                              —
                           
                           
                              o eroare vădită de apreciere în tratarea Çolakoğlu Dış Ticaret AŞ ca agent care lucrează pe baza unui comision și încălcarea în consecință a articolului 2 alineatul (10) litera (i) din Regulamentul (UE) 2016/1036.
                           
                        
            
                  2.
               
               
                  Al doilea motiv, întemeiat pe încălcarea articolului 2 alineatul (10) litera (b) din Regulamentul (UE) 2016/1036 prin impunerea plății unor taxe la import pentru acceptarea unei ajustări pe baza rambursării taxelor.
               
            
                  3.
               
               
                  Al treilea motiv, întemeiat pe o eroare vădită de apreciere în refuzul de a efectua un calcul trimestrial al marjelor de dumping și încălcarea în consecință a părții introductive a articolului 2 alineatul (10) din Regulamentul (UE) 2016/1036.
               
            
                  4.
               
               
                  Al patrulea motiv, întemeiat pe încălcarea articolului 2 alineatul (10) litera (j) din Regulamentul (UE) 2016/1036 refuzul efectuării unei ajustări pentru câștigurile și pierderile de acoperire.
               
            
         (1)  Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (JO 2016, L 176, p. 21).